# Ca Hmai – Laakhurak Sianginn Pawngkam HumhimnakNawlchuahnak (Fact sheet - Immediate School Community Safety Order)

**Laakhruak Sianginn Pawngkam Humhimnak Nawlchuahnak nih zeidah a tuah?**

Sianguk pawl le Fimthiamnak le Chimhcawnpiaknak Zungtthen ii rianttuantu asimi pawl cu ‘nawlngeitu minung’ tiah auh ansi. Sianginn na kal tik ah silole na luh tik ah an mah pawl nih nangmah caah zulh a haumi Nawlchuahnak sernak nawl(power) an ngei.

Nawlchuahnak nih sianginn hmun pawl silole sianginn cawlcanghnak a umnak hmun ah luhnak silole umnak in an in dir ter. Nawlchuahnak ah a dikthlir in Nawlchuahnak a phak lonak zeitik caan, khoikaa hmun timi pawl an i tel kho.

Sianginn Pawngkam Humhimnak Nawlchuahnak pawl cu [kaa hin](https://www.vic.gov.au/school-community-safety-orders) ah hmuh khawh ansi. Sianginn Pawngkam Humhimnak Nawlchuahnak nih zeidah a tuah timi naa fiannak bawm tu ding ah [kaa hin](https://vimeo.com/723185699/0195aac2e2) ah video na zoh khawh.

**Zeicandah Laakhruak Nawlchuahnak cu a rauh lai?**

Nawlchuahnak nih hi nawlchuahmi pawl hi zeican dah an rauh lai timi zong an chimh lai. A sau bik Nawlchuahnak caan cu ni 14 a rau kho.

**Ka fa sianginn ah a um ahcun, Laakhruak Nawlchuahnak ka zulh a hauh mi nih zeidah a can ter lai?**

Nawlchuahnak nih na fa zeitindah a hnorsuan lai timi le zeitindah na zohkhenhnak hna a hnorsuan lai timi ralring tein a ruah. Nawlchuahnak cu na fa le na zohkhenhnak hna in dir ding silole an fimthiamnak ah i tel ti lo ding tinak caah asi lo.

Nawlchuahnak pek na si hnu in a rauh hlaan ah sianginn nih ‘Pehtlaihnak le Hmannaknawl peknak Protocol’ an in pek lai. Hi nih hin a tuah lai:

* Na fa fimthiamnak kong zeitindah chimh khawh na si lai
* Zeitindah na fa nih sianginn kainak ah le sianginn cawlcanghnak pawl ah him tein aa tel khawh lai
* Na fa ttha tein bawmhnak le zohkhenhnak peknak caah zeidah an tuah lai.

**Laakhruak Nawlchuahnak ka lungtlinlo ahcun zeidah a cang lai?**

Nawlchuahnak a sertu nawlngeitu minung hna nih zokzok in Nawlchuahnak cu an zohtthan hrim lai cu hnu ah ‘Sianginn Pawngkam Humhimnak Nawlchuahnak Pehzulh’ ding asi ma silole Nawlchuahnak laaktthan awk dah asi timi ruahnak an ser lai. Nawlpeknak Pehzulh kong thawngpang tamdeuh cu Fimthiamnak le Chimhcawnpiaknak Zungtthen website [kaa hin](https://www.vic.gov.au/school-community-safety-orders) ah hmuh khawh asi.

Zeiruang ah dah na tuah, zeitindah nangmah silole na fa cung ah a hnorsuan lai timi silole theih an herh mi vialte zeitikcaan paoh ah langhternak na tuah khawh. Abianabia ah, na fa cu tlamtlinlonak a ngeih nak kong chimh na duh kho men cu ti cun an sianginn kainak ah na bawmhnak pehzulh in na pek hrim hna a hauh an theih lai.

Ttialmi langhternak cu email in silole nawlngeitu minung sin ah cakuat in pek khawh asi. Fimthiamnak le Chimhcawnpiaknak Zungtthen websit ii pungsaan(template) na hman khawh [kaa hin](https://www.vic.gov.au/school-community-safety-orders).

Langhternak ttial na duh lo ahcun, holh in langhternak na hal khawh. Nangmah caah langternak caah minung pakhat khat na hal khawh tthiam hna, na tlamtlinlonak bawmtu minung silole holhleh piaktu tibantuk.

**Nawlchuahnak ka zulh lo ahcun zeidah a cang lai?**

Nawlchuahnak ah sermi zulhphung pawl na zulh lo ahcun, sianginn nih Nawlchuahnak na zulh nak hnga Magistrate Biaceihzung ah an sok khawh.

Magistrate Biaceihzung nih Nawlchuahnak zulhnak ah na palh an hmuh ahcun, an tuah khawh:

* Dantat man na liam ding halnak
* Nawlchuahnak na zulh ding halnak
* Nawlchuahnak zulh ding ah a fiangmi(specific) tuahsernak halnak
* Biaceihzung nih aa tlak tiah ruahmi zeithil paoh na tuah ding in halnak.

Nawlchuahnak zulh lo ruang ah thong na tla lai lo, sualnak cazin(criminal record) na ngah lai lo silole sualnak dantatnak(cirminal penalty) na ing lai lo.

**Calettu/holhlettu silole a dang bawmhnak ka herh ahcun zeidah a cang lai?**

Calettu, holhlettu silole bawmtu minung na herh ahcun, bawmhnak ngahnak ah an bawm kho tu sianginn-uk na chimh khawh.

Na fa cu cozah sianginn ah a kai ahcun, bawmhnak tam deuh ngahnak caah ramchung zung Fimthiamnak le Chimhcawnpiaknak Zungtthen na pehtlaih khawh.

|  |  |
| --- | --- |
| Chak Nichuah lei VictoriaPhone: 1300 333 231Email: nevr@education.vic.gov.au  | Chak Nitlak lei Victoria Phone: 1300 338 691Email: nwvr@education.vic.gov.au  |
| Tlang Nichuah lei VictoriaPhone: 1300 338 738Email: sevr@education.vic.gov.au  | Tlang Nitlak lei VictoriaPhone: 1300 333 232Email: swvr@education.vic.gov.au  |

**Thawngpang tam deuh ka duh ahcun tah?**

Thawngpang tam deuh ngahnak caah Fimthiamnak le Chimhcawnpiaknak Zungtthen website [kaa hin](https://www.vic.gov.au/school-community-safety-orders) ah na kal kho.